Reet Linna

Reet Linna (sünninimi Reet Haug, 1965–1973 Reet ParikaReet Linna Eesti Filmi Andmebaasis. Vaadatud 10.05.2024.; sündinud 1. juunil 1944 Leningradis) on eesti kultuuriajakirjanik, laulusõnade autor ja estraadilaulja.

2024. aasta märtsi seisuga on ta töötanud Eesti Televisioonis 55 aastat.Anna-Maria Veidemann-Makko. Igihaljas Reet Linna: „Ma ei taha olla unustatud.“ Õhtuleht.ee, 30.04.2024.

Haridustee
Ta on lõpetanud 1962. aastal Tallinna 7. Keskkooli ning 1968. aastal Tallinna Pedagoogilise Instituudi joonistamise, joonestamise ja tööõpetuse erialal.

Aastatel 1963–1964 õppis ta Eesti NSV Riikliku Filharmoonia Estraadistuudios laulmist.Verni Leivak. Reet Linna: üksindusel ja üksiolemisel on suur vahe Postimees.ee, 25.09.2011.

Töö ajakirjanikuna
Reet Linna on töötanud Eesti Televisioonis 1969. aastast: algul muusikasaadete ja Eesti Telefilmi assistendina, seejärel 1973. aastast muusika- ja meelelahutussaadete toimetaja ja saatejuhina.

Alates 1977. aastast tegi ta muusikalist ja ajakirjanduslikku koostööd Soome poplaulja ja telesaatejuhi Mikko Alataloga, millest sündis rida Eesti Televisiooni ja Soome YLE meelelahutuslikke ühissaateid. Nii näiteks jõudis Soomes juba varem populaarsust kogunud muusikasaade "Iltatähti" 1979. ja 1980. aastal ETV ekraanile kakskeelse saatena "Õhtutäht".Linda Pärn. Reet Linna sai telestaariks juhuse tahtel Postimees.ee, 23.04.2015.Soome-Eesti ühissaated "Õhtutäht" ERR arhiivis. Vaadatud 26.03.2023. Muu hulgas kirjutas Reet Linna 1984. aastal eestikeelsed sõnad Mikko Alatalo repertuaari kuulunud populaarsele lastelaulule "Taitaa tulla kesä" (autor Esko Koivumies), millest sai eesti keeles menukas lastelaul "Suvi" ("Kätte on jõudnud suvi").Ivo Linna ja laul "Suvi" ERR Arhiiv, 01.03.2018. Alatalo ja Linna kuulusid koos ka Soome YLE algatusel 2002. aastal alguse saanud Soome-Eesti mitmepäevase muusikafestivali Saaremaa Valss korraldajate hulka ja olid festivalisaadete saatejuhid.Kuressaares algas 3-päevane laulufestival ERR Audioarhiiv, 28.06.2002.Reet Linna lõi soomlastega käed Kroonika/Delfi, 29.01.2002. Vesa Häkli. Laulaja Mikko Alatalo on keikkaillut Virossa jo yli 40 vuotta The Baltic Guide, 07.09.2019.

1980. aastate lõpus ja 1990. aastate alguses juhtis Reet Linna koos Kalle Mülleriga ETV-s muusikasaatesarja "Levikaamera", kus propageeriti ka alternatiivseid muusikasuundi ning julgustati noori alustavaid lauljaid ja ansambleid oma muusikalist rada käima. Nõukogudeaegse tsensuuri kiuste õnnestus selles saatesarjas käsitleda üllatavalt palju välismaist muusikat, võttegrupp käis isegi Roskilde muusikafestivalilt lugusid tegemas.Annika Remmel. Reet Linna: nüüd ma tean, et elu saab paremaks minna igas vanuses ERR Menu, 11.03.2024.

Üks Reet Linna ideest sündinud ja ta enda juhitud saatesarju oli abielupaaridele mõeldud meelelahutuslik telemäng "Süda tuksub", mis kuulus ETV telekavva aastatel 1991–1993.Fotosid meelelahutussaate "Süda tuksub" tegemisest ETV-s ERR Arhiiv. Vaadatud 20.03.2024. Aastatel 1995–1996 toimetas ja juhtis ta meelelahutuslikku telemängu "Kuulus ja kummaline".ETV telesaated "Kuulus ja kummaline", toimetaja-saatejuht Reet Linna ERR Arhiiv. Vaadatud 06.05.2020.

Meelelahutussaadetest toimetas ta ka nüüdseks ETV kullafondi kuuluvaid saateid "Miks ka mitte" (1970. aastate lõpus ja 1980. aastate alguses) Urmas Kibuspuu ja Jüri Krjukoviga, "Harilik kontsert" (1981) Sulev Nõmmikuga, "Igihaljas vaatemäng" (1981) Ita Everiga.

1998. aastal kommenteeris Reet Linna ETV-s esimese ja seni ka ainsa kohapealse naiskommentaatorina Eurovisiooni lauluvõistlust, mis toimus Suurbritannias Birminghamis. Hiljem on ta korduvalt kuulunud Eurovisiooni Eesti žüriisse.Olavi Pihlamägi. Reet Linna 80 | Reet otsib lillelapsena ikka õisi Õhtuleht.ee, 01.06.2024.

Aastatel 1999–2002 tegi Reet Linna toimetaja ja saatejuhina Eesti levimuusika teemalist portreesaatesarja "Ob-la-di, ob-la-da", mida valmis vähemalt 57 saadet. Lisaks levimuusika kirjutajatele ja esitajatele jõuti seal käsitleda ka paljusid muid meie levimuusikaajaloos ilma teinud nähtusi, näiteks Eesti varietee- ja muusikalikultuuri, videodiskosid, levimuusikavõistlusi, Vikerraadio "Keskööprogrammi" rolli levimuusika ajaloo tutvustamisel, laste muusikalavastusi jne.ETV muusikasaade "Ob-la-di, ob-la-da" ERR arhiivis. Vaadatud 26.03.2023.

Muusikasaadet "Tähed muusikas" toimetas Reet Linna aastatel 1998–2002 Eesti Televisioonis ja 2002. aastast Kanal 2-s (saade kolis sinna). Kokku läks eetrisse üle 300 saate.Fotod: „Tähed muusikas“ tähistab 300. juubelit Delfi/Kroonika, 19.02.2010.

Millenniumivahetusest peale kuni 2002. aasta sügiseni juhtis Reet Linna koguperelaulusaadet "Laulge kaasa", millest jõudis eetrisse vähemalt 223 saadet (suur osa neist pole säilinud). Selle saate formaat nägi ette, et saated toimusid Eesti eri paigus kohalike inimeste seas ja saatejuht oli enamiku ühislaulude eeslaulja.ETV saatesari "Laulge kaasa!" ERR arhiivis. Vaadatud 27.03.2023.

Aastatel 2004–2005 tegi ta sissevaateid ETV ajalukku saatesarja "Tuleb tuttav ette" (vähemalt 29 saadet) saatejuhina.Reet Linna juhitud saated sarjast "Tuleb tuttav ette" Vaadatud 06.06.2024.

2006/2007. aasta vahetusel juhtus nii, et Reet Linna oli korraga eetris kolmes eestikeelses telekanalis: Eesti Televisiooni otsesaates ning salvestiste kaudu TV3 saates "Hoia ja keela!" ja Kanal 2 aastalõpugalal."Kes? Mis? Kus?" 2008, lk 429.

2011. aastast juhib ta ETV saadet "Prillitoos". "Prillitoosi" kõrvalsaatesarjadena on ta teinud sarju "Laulu lugu" (2013–2018, 25 saadet)Saatesarja "Laulu lugu" saated ERR Arhiiv. Vaadatud 19.06.2024., "Sõbrad muusikas" (2020–2021)Saatesarja "Sõbrad muusikas" saateid ERR Arhiiv. Vaadatud 19.06.2024., "Elu lugu" (2021–2024, üle 80 saate)Reet Linna juhitud saateid sarjast "Elu lugu" ERR Arhiiv, vaadatud 06.06.2024. ja "Ühe pere muusika" (2022–2025).Saatesarja "Ühe pere muusika" saateid ERR Arhiiv. Vaadatud 24.09.2024.Reet Linna: "Ühe pere muusika" on koguperesaade ERR Menu, 06.09.2024. 

2018. aastal toimus kontsert "Üks laul", kus Nordea Kontserdimaja laval sai kokku neli põlvkonda Eesti tippartiste, kes esitasid eestlaste läbi aegade armastatud hitte. 29 lauljat laulsid kõik ühe laulu kingituseks Eesti 100. aastapäeva puhul. Neid laule ja lauljaid tutvustati lähemalt viieosalises telesaatesarjas "Kuulsuste koda esitleb. Üks laul", mille saatejuht oli samuti Reet Linna.Reet Linna juhitud saated sarjast "Kuulsuste koda esitleb. Üks laul" ERR Arhiiv, vaadatud 06.06.2024.

Televisioonitöö kõrvalt on Reet Linna juhtinud Vikerraadio ja Raadio 2 hommiku-, muusika- ja jutusaateid ning kirjutanud ERR-i digiportaali artikleid. Ta on ka ajakirja Tiiu kolumnist.Reet Linna artikleid ajakirjas Tiiu Õhtuleht.ee. Vaadatud 06.07.2024.

Tegevus estraadilaulja ja laulusõnade autorina
1972. aastal töötas ta mõne kuu Eesti Riikliku Filharmoonia kutselise solistina, hiljem jätkas solistina laulmist televisioonitöö kõrvalt ja ka paljude telesaadete osana. 1970. aastatel laulis ta ansamblis MIR (koos Marju Kuudi ja Ivo Linnaga) ning aastatel 1971-1972 ansamblis MERL (koos Marju Kuudi, Lagle Alpiuse ja Elle Kalmoga). Esines ka varieteedes.

Reet Linna lauljakarjäär jätkub siiani. 79-aastase Reet Linna lauluetteaste "Prillitoosi" juubelisaates 29. oktoobril 2023 õnnestus nii hästi, et pärast seda on teda (kas Are Jaama või Tõnu Raadiku pilli saatel) veel paljudele üritustele esinema kutsutud. 80-aastaselt laulis ta ETV saates "Hommik Anuga" koos ansambliga Noorkuu ning noorema põlve laulusolistide Robert Linna, Karl-Erik Taukari ja Nele-Liis Vaiksooga biitlite repertuaari.Video: Reet Linna esitas koos tuntud Eesti artistidega loo "Ob-la-di, ob-la-da" ERR Menu, 15.09.2024.

Duetid abikaasa ja pojaga
Kui varem Ivo Linnaga abielus olles on Reet Linna laulnud sadu kordi duetti just temaga, siis alates 2015. aastast on ta mitmes telesaates ja kontserdil laulnud duetti koos nende ühise poja Robert Linnaga, kes on ansamblite Elephants From Neptune ja Lexsoul Dancemachine kitarrist, helilooja ja solist.VIDEO: Reet ja Robert Linna astusid esmakordselt koos laval üles Õhtuleht.ee, 16.03.2015. Nii esinesid nad näiteks 2019. aastal Tallinna Ülikooli vilistlastena oma alma mater'i juubeliaktusel lauluga "Sinu valinud ma".Laul "Sinu valinud ma" Reet ja Robert Linna esituses Tallinna Ülikooli juubeliaktusel Tallinna Ülikooli koduleht. Vaadatud 27.03.2023.

Laulusõnade kirjutamine
Reet Linna on kirjutanud laulusõnad umbes 400 levilaululeReet Linna kui laulusõnade autori looming e-kataloogis ESTER Vaadatud 27.03.2023., näiteks on tema tehtud laulude "Jambalaya", "Pärlipüüdja", "Sinu valinud ma", "Väikest poissi tean", "Suvi", "Aeg meid muutnud on", "Tervitusi palmisaarelt", "Oma maa", "Mina ise", "Imeilus pühapäev", "Üks laul, üks viis" sõnad.Eesti viljakamaid laulusõnade autoreid Reet Linna: kõiki laule küll ei mäleta! Kroonika/Delfi. 15.09.2019.

2024. aastal ilmus valik tema laulusõnaloomingust raamatuna "Laulgem kaasa. Reet Linna laulusõnad", mille on koostanud Epp Petrone. Laulikusse on lisatud Reet Linna enda ning lauljate Ele Kõlari, Merle Lilje, Ivo Linna, Karl Madise, Anne Veski ja teiste värvikaid mälestuskilde, mis oludes ühe või teise laulu sõnad sündisid ning kuidas neid lauljate ja publiku poolt vastu on võetud."Laulgem kaasa. Reet Linna laulusõnad" Kirjastuse Petrone Print koduleht. Vaadatud 21.12.2024.

Muu meelelahutuslik ja ühiskondlik tegevus
Ta on mänginud väiksemaid rolle mängufilmides "Šlaager" (1982), "Stiilipidu" (2005), "Jan Uuspõld läheb Tartusse" (2007)"Kes? Mis? Kus?" 2008, lk. 342. ja "Kormoranid ehk Nahkpükse ei pesta" (2011) ning ühes telesarja "Õnne 13" osas (2019)Reet Linna sarjas "Õnne 13" näitlemisest: mulle meeldivad väljakutsed ERR Menu, 31.12.2019.. 

2004. aastal mängis ta muusikalis "Grease" õpetajat ja 2015. aastal muusikalis "Billy Elliot" vanaema.Jaanus Kulli. Reet Linna: «Olen jõudnud eluetappi, kus ma leian, et elu on väga ilus.» Õhtuleht.ee, 06.04.2015.

2006. aasta lõpul võistles ta telesaates "Tantsud tähtedega", kus tema tantsupartner ja -treener oli Eduard Korotin."Kes? Mis? Kus?" 2008, lk. 426. 2022. aasta septembris osales ta tähtkülalisena saates "Ma näen su häält" ja laulis duetti teadur Kärt Leppikuga.Kadi-Maarja Võsu. Saate "Ma näen su häält" võidukas lauljanna Kärt Leppik on varemgi hinnatud muusikutega ühte laulnud Sky Media, 27.09.2022. 2024. aasta sügisel asus ta täitma oma järgmist unistust ning otsib segakoori, mille lauljana minna järgmisele üldlaulupeole ja laulda laulukaare all koos tuhandete teiste ühendkoori lauljatega laulu "Ta lendab mesipuu poole".Reet Linna kohtingutest: olen nii iseseisev, et keegi ei tule selle pealegi, et mind kohvikusse kutsuda Õhtuleht/Kroonika, 13.09.2024.

Reet Linna on alates 2001. aastast Tallinna kodutute ja vähekindlustatud inimeste heategevusliku jõulupuu patroon.Reet Linna kohtas kodutute jõulusöömingul tuttavat pillimeest: pidin šoki saama, kui nägin, et ta on nüüd räämas Kroonika/Delfi, 22.12.2016.Reet Linna | Olen midagi ikka õigesti teinud, sest ka mind aidatakse Õhtuleht.ee, 06.02.2024. 

Ta on juhtinud eakate digiteemalist vestlusringi Arvamusfestivalil (2021)Vanaema, pane see mulle meilile! Põlvkondadevaheline dialoogikultuur ja tehnoloogia roll selle juures Arvamusfestivali 2021 koduleht. 14.08.2021. ning olnud Maalehe eakate festivalide juht, andnud seal minikontserte ja pidanud vahel ka loenguid (nt 2010, 2013, 2015, 2023)Eakate festival pakub mõnusat meelelahutust! Head Uudised, 29.09.2013.Maiken Mägi. Reet Linna: hommikul teen 6000 sammu ja kui julgen, siis võtan külma duši ka otsa! Maaleht/Delfi, 11.05.2023., esinenud muusika ja loengutega väärikate ülikooli üritustelhttps://saartehaal.postimees.ee/6635149/vaarikate-ulikool-mis-kellele-milleks Saarte Hääl, 24.07.2013.Väärikate ülikool tähistas õppeaasta lõppu Reet Linna loenguga TÜ Pärnu Kolledži koduleht, 15.05.2018., eakate tervisepäevadelMaarius Suviste. Galerii: Reet Linna tõmbas eakate tervisepäeva käima Lõuna-Eesti Postimees. 13.11.2019. jne.

2022. aastal algatas ta vabatahtlikuna kudumiskampaania "Sooja südamega Ukrainasse", mille käigus kogutakse Ukrainas elavatele inimestele villaseid kootud esemeid.Reet Linna kogub Ukrainasse viimiseks sooje kudumeid ERR Menu, 18.10.2022.

Alates 2025. aastast lööb Linna mentorina kaasa Integratsiooni Sihtasutuse "Keelesõbra" programmis, mis on ellu kutsutud mitte-eestlastest eesti keele õppijate praktilise suhtluskeele kasutuse toetuseks. Tema juhendatava keelesõbra emakeel on ersa keel, suheldakse iga nädal.Keelesõber Reet Linna: räägime Eestis inimestega eesti keeles ERR Eeter, 20.05.2025.

Reet Linna on valitud üheks Tallinna kui 2025. aasta Euroopa spordipealinna saadikuks.Maria Kilk. Galerii ja reportaaž | Reet Linna kontsert Uue-Antsla rahvamajas: prouad laulavad püstijalu kaasa, härrad vangutavad vaguralt pead Õhtuleht.ee, 01.04.2025.

Loomingu salvestised
pisi|Reet Linna 2003. aastal.Foto: Jaan Künnap
Filme
 "Igavene tuli" (1973) – muusikafilm Arne Oidi loomingust; režissööri assistent
 "Arne Oidi laulud" (1974) – muusikafilm Arne Oidi loomingust; režissööri assistent
 "Šlaager" (1982) – mängufilm; näitleja – Telereporter
 "Stiilipidu" (2005) – mängufilm; näitleja episoodilises rollis 
 "Jan Uuspõld läheb Tartusse" (2007) – näitleja
 "Kormoranid ehk Nahkpükse ei pesta" (2011) – näitleja 

Heliplaate
Reet Linna laulmist solistina, ansamblis või taustalauljana on jäädvustatud 2023. aasta seisuga umbes 80 heliplaadile. Tema esitatud ja tema kirjutatud laulusõnadega laulude põhjalik kogumik "Reet Linna", mis koosneb 45 laulust kolmel CD-l, on ilmunud Hitivabriku sarjas "Eesti kullafond" 2019. aastal.
 "Ja sealt nad tulevad" (1997)
 "Reet" (2009)

Tunnustus
 2006 – Valgetähe V klassi teenetemärk 
 2009 – UNICEF-i Sinilinnu aastapreemia (kaheksa-aastase vabatahtliku töö eest Tallinna kodutute abistamisel)"Jõulutunnel" ja Reet Linna pälvisid UNICEFi aastapreemiad Õhtuleht.ee, 20.11.2009.
 2015 – Kuldmikrofon 
 2019 – Tallinna Ülikooli sajandi vilistlane
 2019 – EFTA auhind parima naissaatejuhi kategooriasReet Linna: ma olen saanud töötada kõige paremas televisioonis ERR Menu, 01.04.2019.
 2021 – liiklusohutuse auhind "Liiklusohutuse eeskuju" (Reet Linna ja saatesari "Prillitoos")Selgusid 2021. a Liiklusohutuse auhinna saajad Transpordiameti koduleht. 08.12.2021.
 2024 – Kuldne Plaat panuse eest Eesti muusikasse (elutööauhind)Kuldne Plaat 2024 > Reet Linna ja Olavi Pihlamägi pälvisid tunnustuse panuse eest Eesti muusikasse Retro FM koduleht, 19.03.2024.
 2024 – Aastate naineKroonika märkamised. Reet Linna sai ootamatu üllatuse osaliseks, Tanja Mihhailova-Saar sattus libakonto ohvriks Kroonika/Delfi, 15.11.2024. 
 2024 – arvatud Eesti mõjukate edetabelisse (94. koht)Eesti mõjukad 2024 Eesti Päevaleht / Delfi, 29.11.2024. 
 2025 – Aasta muuseumisõberAasta muuseumisõbraks valiti legendaarne laulja ja telesaatejuht: tunnustus teeb mind ühtaegu rõõmsaks ja kohmetuks Õhtuleht.ee, 24.11.2025. (oma pikaajalise tele- ja meediatöö kaudu on ta tutvustanud muuseumide mitmekesist rolli kogukonna, identiteedi ning kultuuripärandi vahendajana ja hoidjana).

Elukestev comeback
Kultuuriajakirjanik Meelis Kapstas, kes on kirjutanud elulooraamatu "Reet Linna. Paljugi võiks öelda veel ..." (2008), on tema elutööd iseloomustades öelnud, et Reet Linnal on "oskust elada lapse õhina ja vaimustusega alati olevikus – teha elukestvat comeback'i".Meelis Kapstas. Nädala persoon ⟩ Reet Linna refrään: on vaid hetk, milles viibime praegu, Postimees Kultuur, 11.05.2024.

Ajakirjanik Tiina Kruus on kirjutanud: "Saatejuhi ja mõjuisiku Reet Linna puhul käib ajamasin otsekui tagurpidi." Sest 2024. aastal 80-aastaselt Eesti Mõjukate edetabelisse arvatud daam ei juhi üksnes telesaateid, vaid esineb ka lugematul hulgal üritustel, kõneldes nii oma tööst, muusikast, elust kui ka harjumustest, kannab aastate naise aunimetust ja on oma liikumisharrastusega paljudele innustavaks eeskujuks.Tiina Kruus. Mida vanemaks, seda popimaks. Reet Linna: sa ei kujuta ette, kui palju esinemisi on mulle pakutud!, Eesti Päevaleht / LP, 29.11.2024.

Reet Linna ise on öelnud, et püüab "Prillitoosi" tehes meeles pidada, et see generatsioon, kes temaga koos vananeb, "on ju tegelikult ''rock'n'roll'''i põlvkond". 

Reet Linna kuulub nende Eesti muusikainimeste hulka, keda on portreteerinud muusik Anu Taul, kelle pastelltehnikas portreemaalide näitus "Muusikamaal" avati 2024. aasta juunis Tartus Lodjakojas, hiljem jõuab see rändnäitusena mujalegi.Muusik Anu Taul avas oma esimese portreemaalide näituse "Muusikamaal" ERR Kultuur, 19.06.2024.

Isiklikku
Reet Linna on Ella ja Arved Haugi tütar. Ema laulis Eesti Raadio segakooris ja võttis tütre sageli kooriproovi kaasa; Reet ise laulis lapsena nii Eesti Raadio laste- kui ka tütarlasteansamblis.Jaanus Kulli. Reet Linna: "Tahtsin saada ooperilauljaks, aga estraadistuudios sain aru, et lauljat minust ei saa." Õhtuleht.ee, 22.11.2016. Reet Linna noorem õde on Eve Haug, kes on samuti lauljana esinenud mitmes popansamblis.Sirje Rattus, Urmas Vahe. Arved Haug sai tütarde hülgamise andeks alles surivoodil Õhtuleht.ee, 19.08.2016.

Reet Linna oli aastatel 1965–1971 abielus Ants ParikagaMeelis Kapstas. Reet Linna. Paljugi võiks öelda veel. vol. 2 Kroonika/Delfi, 26.05.2008., 1966. aastal sündis poeg KentTäna abiellub Reet Linna vanim poeg Õhtuleht.ee, 20.08.2010.. 

Aastatel 1973–1995 oli ta abielus Ivo Linnaga. Nende tütar Hanna-Stina (sündinud 1974)Kristi Vainküla. Ivo Linna sai vanaisaks Õhtuleht.ee, 04.01.2000. on kultuuritöötaja ja poeg Robert (sündinud 1983) on muusik.

Reet Linna pöörab palju tähelepanu aktiivsele eluviisile ja tegevuste mitmekesisusele. Nii on ta eri eluperioodidel tervisespordina harrastanud võrkpalli, purjetamist, mäesuusatamistReet Linnal on ekstreemne hobi Postimees/Elu24, 27.10.2012. ja kepikõndi.Liis Auväärt. Tervis Plussi kaanelugu | Reet Linna: ilmasambaks ei jää meist keegi, aga elu tuleb nautida senikaua, kuni seda on! Tervis Pluss / Delfi, 06.03.2020. Tarmukaid eakaid on tema suguvõsas olnud veelgi, näiteks tema 96-aastaseks elanud spordientusiastist tädi Leida Sevruk hüppas veel 87-aastaselt langevarjuga.Tiina Kruus. Mida vanemaks, seda popimaks. Reet Linna: sa ei kujuta ette, kui palju esinemisi on mulle pakutud! Eesti Päevaleht / LP, 29.11.2024.

Talle meeldib teha aiatööd ja lahendada ristsõnu.Kerli Kivistu. Video | Alati särav ja kaunis! Reet Linna rääkis, mis on ikkagi tema salarelv, et ta nii hea välja näeb Kroonika/Delfi, 13.04.2025. 

 Viited 

Kirjandus
 Meelis Kapstas, "Reet Linna. Paljugi võiks öelda veel ...", Ajakirjade Kirjastus 2008, ISBN 9789949443307

Välislingid

 ETV saade "Kümme küsimust Reet Linnale" ETV, 5. mai 1989
 Kirsti Vainküla. "Reet Linna: pensionile ma veel ei lähe. Ilulõikusele ka mitte!" Õhtuleht.ee, 1. juuni 2004
 Kirsti Vainküla. "Raadiohääl Reet Linna jäi vanuse tõttu oma saatest ilma" Õhtuleht.ee, 21. september 2004
 Kirsti Vainküla. "Reet Linna: öeldi, et Urmas Ott pidi tulema minu saate asemele" Õhtuleht.ee, 23. mai 2006
 Agnes Männiste. "Igiliikur Reet Linna" Postimees, 1. juuli 2007
 Marin Heier. "Igihaljas Reet Linna" Kroonika, 22. jaanuar 2008 
 "Reet Linna: minu suhted ei alga ega lõpe Ivo Linnaga" Elu24.ee, 20. mai 2008
 "Reet Linnal oli esimene tõsine suhe Georg Otsa pojaga" Õhtuleht.ee, 20. mai 2008
 Aigi Viira. "Reet Linna: "Kõigest on võimalik üle saada, aga võtab aega, et endast jagu saada."" Õhtuleht.ee, 3. juuni 2008
 Piret Kooli. "Reet Linna: nüüd on südamelt ära" Naised, 14. juuni 2008
 "Reet Linna: Elame veel!" Vahur Kersna tehtud portreesaade Reet Linna 70. sünnipäevaks, ETV, 31. mai 2014
 ""Pealtnägija" | Reet Linna ütles esimesel pakkumisel "Prillitoosist" ära: mina ei taha sellist saadet teha!" ERR Menu, 6. märts 2019
 Eve Rohtla. Reet Linna – vanaema õunapuu otsas Postimees/60+, 14. juuli 2019
 Eesti viljakamaid laulusõnade autoreid Reet Linna: kõiki laule küll ei mäleta! Kroonika, 15. september 2019
 Telesaade "Minu ETV. Reet Linna" ETV, 19. veebruar 2020
 Reet ja Robert Linna elu raamatute rütmis Rahva Raamatu Raamatublogi. 19. november 2021
 Anna-Maria Veidemann-Makko. Igihaljas Reet Linna: „Ma ei taha olla unustatud.“ Õhtuleht.ee, 30. aprill 2024
 Anu Tauli avas omas esimese portreemaalide näituse «Muusikamaal» – Anu Tauli pastellportree Reet Linnast, Postimees.ee, 18. juuni 2024
 Reet Linna: enda ja teiste vastu peab aus olema, aga hädavale on alati lubatud ERR Menu, 15. september 2024
 Tiina Kruus. Mida vanemaks, seda popimaks. Reet Linna: sa ei kujuta ette, kui palju esinemisi on mulle pakutud! Eesti Päevaleht / LP, 29. november 2024

Kategooria:Eesti lauljad
Kategooria:Eesti teleajakirjanikud
Kategooria:Valgetähe V klassi teenetemärgi kavalerid
Kategooria:Sündinud 1944
Kategooria:Eesti raadioajakirjanikud